Sommer-OL 1900

**Sommer-OL 1900** ble avholdt i Paris i Frankrike i perioden 14. mai – 28. oktober 1900. Selv om Hellas ønsket å arrangere samtlige OL, bestemte Den internasjonale olympiske komité (IOK) at lekene skulle holdes forskjellige steder hvert fjerde år. 

De II. olympiske lekene ble arrangert som en del av verdensutstillingen som fant sted i Paris fra 15. april til 12. november. Arrangørene av verdensutstillingen tok full kontroll over sportsarrangementene og IOKs president Pierre de Coubertins innflytelse ble redusert til et minimum. Han var forferdet over organiseringen av lekene, som var sterkt preget av uenigheter, tilfeldigheter og kaos. Flere av øvelsene var ikke engang annonsert som en del av de olympiske lekene, men fikk av pressen betegnelser som blant annet «internasjonalt mesterskap», «internasjonale leker», «Paris-mesterskap», «verdensmesterskap» og «Grand Prix de Paris Exposition». Det var derfor også en rekke olympiske mestere som ikke engang ante at de hadde deltatt i olympiske leker. Et eksempel er Margaret Abbott, vinneren av golfturneringen for kvinner, som døde i 1955 uten å vite at hun var USAs aller første kvinnelige olympiske mester.

Antallet deltakere og hvilke idretter og øvelser som skal regnes som olympiske har siden før lekene ble arrangert vært uklar og er fremdeles oppe til diskusjon. I juli 2021 besluttet IOK å endre nasjonalitet på noen av medaljevinnerne og deltakerne i Sommer-OL 1896, Sommer-OL 1900 og Sommer-OL 1904 etter anbefalinger fra olympiahistorikeren Bill Mallon og andre idrettshistorikere fra International Society of Olympic Historians. Det er derimot aldri gjort noe «vedtak» om hvilke idretter eller øvelser som skal regnes som offisielle. Medaljetabeller, resultater, deltakernasjoner og utøveres nasjonalitet er derfor basert på informasjon fra IOKs database, som må regnes som den øverste autoritet i slike spørsmål. Det er derfor ikke umulig at databasen kan endres etter at eventuelle nye opplysninger blir akseptert av IOK. 

Mange øvelser ble også arrangert med meget begrenset deltakelse. Flere utøvere fra USA trakk seg i protest mot at det ble arrangert konkurranser på søndager. Pelota-«turneringen» skulle bestått av en kamp mellom et lag fra Spania og et lag fra Frankrike, hvor det franske laget valgte å trekke seg på grunn av uenigheter om reglene. Til tross for at kampen aldri ble spilt, ble det spanske laget utropt som olympiske mestere. Fotball-«turneringen» var to oppvisningskamper der det engelske klubblaget Upton Park FC først spilte mot et sammensatt lag fra Frankrike og så mot et universitetslag fra Belgia. Det ble heller ikke utdelt medaljer i alle øvelsene, men mange av vinnerne fikk pokaler, kunstgjenstander, husgeråd og/eller praktiske nyttegjenstander. Dette er også de eneste olympske leker der levende duer ble benyttet under skytekonkurransene. Pierre de Coubertin kommenterte senere til venner at «det var et mirakel at den olympiske bevegelse overlevde disse lekene».

## Valg av vertsby
Paris var eneste søker og ble valgt som arrangør av sommerlekene i 1900 ved akklamasjon under den internasjonale olympiske komités 1. sesjon i Paris i Frankrike 24. juni 1894. 

## Arenaer

## Idretter

Helt siden før arrangementet startet har det vært uklart om hvilke idretter som skal regnes som «olympiske» i disse lekene. Faktisk hadde Pierre de Coubertin i så henseende gitt alle fullmakter til den lokale organisasjonskomiteen. IOKs egen database har oppført 95 medaljeøvelser. Bryting og vektløfting var fjernet fra programmet, mens det var lagt til 12 nye idretter siden Sommer-OL 1896.

Det ble konkurrert i 19 idretter med 95 øvelser (antall øvelser per idrett i parentes).

*
*
*
*
*
*
*
*
*
* Pelota  
*
*
*
*
*
*Svømmesport
**
**
*
*
*
;Fotnoter

### Andre idretter
Det ble også arrangert andre konkurranser i forbindelse med verdensutstillingen. IOK har i etterkant ikke regnet disse som olympiske idretter.

* Sportsfiske
* Luftballong 
* Baseball
* Boule
* Kanonskyting
* Brannslokking
* Drageflyging
* Livredning
* Longue paume
* Militæreksersis
* Bilsport
* Motorsykkelsport
* Brevduesport
* Vannmotorsport
Flere forskjellige konkurranser i millitære disipliner ble også avholdt, samt at det ble avlyst planlagte turneringer i landhockey, jeu de paume, lacrosse og balle au tamis (tradisjonelt fransk ballspill).

## Deltakelse

Utøvere fra forskjellige nasjoner kunne også stille på lag sammen. Slik deltakelse har IOK i ettertid samlet under betegnelsen Blandede lag (XXB) (tidligere ZZX).

28 nasjoner deltok i lekene (antall utøvere per nasjon i parentes).

*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 

#### Omstridte deltakerland
Ulike kilder oppgir også disse nasjonene som deltakere under Sommer-OL 1900:

*  – Adolphe Klingelhoeffer var sønn av en brasiliansk diplomat. Han ble født i Paris, men var brasiliansk statsborger i 1900, og forble det i hvert fall til 1940-tallet, ifølge den franske sportshistorikeren Alain Bouille. Dette ble oppdaget i 2008, og hans deltakelse listeføres vanligvis for Frankrike.
*  – Fekteren Carlos de Candamo

## Medaljefordeling
 Vertsnasjon ()

;Fotnoter

## Referanser


## Eksterne lenker
* 
*  Official Report 1900 hos la84.org
*  1900 Summer Olympics hos olympedia.com